CELEX: E2017P0017
Language: et
Date: 2017-12-21 00:00:00
Title: EFTA järelevalveameti 21. detsembril 2017 Islandi vastu algatatud hagi (Kohtuasi E-17/17)

22.2.2018   
            
            
               ET
            
            
               Euroopa Liidu Teataja
            
            
               C 67/16
            
         EFTA järelevalveameti 21. detsembril 2017 Islandi vastu algatatud hagi
   (Kohtuasi E-17/17)
   (2018/C 67/16)
   EFTA järelevalveamet, 35 Rue Belliard, 1040 Brüssel, Belgia, keda esindavad Carsten Zatschler, Catherine Howdle ja Ingibjörg Ólöf Vilhjálmsdóttir, on algatanud 21. detsembril 2017 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               tuvastaks, et olles jätnud ettenähtud tähtajaks vastu võtmata Euroopa Majanduspiirkonna lepingu V lisa punktis 8 viidatud õigusakti (Euroopa Parlamendi ja nõukogu 16. aprilli 2014. aasta direktiiv 2014/54/EL meetmete kohta, mis lihtsustavad töötajate vaba liikumise raames töötajatele antud õiguste kasutamist), mida on kohandatud protokolliga nr 1, rakendamiseks vajalikud meetmed ja olles igal juhul jätnud nimetatud akti rakendamiseks võetud meetmetest EFTA järelevalveametile teatamata, ei ole Island täitnud kõnealusest õigusaktist ja EMP lepingu artiklist 7 tulenevaid kohustusi;
            
         
               2.
            
            
               kohustaks Islandit kandma menetluskulud.
            
         Õiguslik ja faktiline taust ning hagi toetuseks esitatud väited
   
               —
            
            
               18. jaanuaril 2017 esitas EFTA järelevalveamet põhjendatud arvamuse, milles jäi seisukohale, et olles jätnud ettenähtud tähtajaks vastu võtmata Euroopa Majanduspiirkonna lepingu V lisa punktis 8 viidatud õigusakti (Euroopa Parlamendi ja nõukogu 16. aprilli 2014. aasta direktiiv 2014/54/EL meetmete kohta, mis lihtsustavad töötajate vaba liikumise raames töötajatele antud õiguste kasutamist) rakendamiseks vajalikud meetmed ja/või olles jätnud nimetatud õigusakti rakendamiseks võetud meetmetest EFTA järelevalveametile teatamata, ei ole Island täitnud kõnealusest õigusaktist ja EMP lepingu artiklist 7 tulenevaid kohustusi. EFTA järelevalveamet nõudis EFTA riikide vahelise järelevalveameti ja kohtu asutamist käsitlevat lepingu (edaspidi „järelevalve- ja kohtuleping“) artikli 31 teise lõigu kohaselt, et Island võtaks põhjendatud arvamuse täitmiseks vajalikud meetmed arvamuse kättesaamisest kahe kuu jooksul, st hiljemalt 18. märtsiks 2017.
            
         
               —
            
            
               Islandi valitsus vastas EFTA järelevalveameti põhjendatud arvamusele 13. veebruaril 2017. Vastuses osutas Islandi valitsus märgukirjale antud vastusele ja märkis, et õigusakti Islandi õiguses rakendav seaduseelnõu on kavas esitada parlamendile enne 1. aprilli 2017.
            
         
               —
            
            
               EFTA järelevalveametile ei laekunud rakendamise kohta edasist teavet, kuni saabus vorm nr 1, mille kuupäevaks oli märgitud 30. november 2017. Vormis nr 1 märkis Islandi valitsus, et on õigusakti täielikult Islandi õiguses rakendanud. Kuigi rakendamise kuupäeva ei olnud märgitud, oli Islandi valitsus lisanud vormile nr 1 koopia väidetavast rakendamise meetmest kuupäevaga 30. oktoober 2014: Islandi seadus nr 105/2014 õiguse kohta Euroopa Majanduspiirkonnas vabalt töö- ja elukohta valida (seadus nr 105/2014).
            
         
               —
            
            
               EFTA järelevalveamet kirjutas 4. detsembri 2017. aasta e-kirjas Islandi hoolekandeministeeriumile, paludes märgukirjale ja põhjendatud soovitusele saadetud vastuseid silmas pidades selgitada, kas rakendusmeetmena seadusest nr 105/2014 teatamine oli eksitus. Ministeerium vastas 7. detsembril 2017 e-kirjaga, milles kinnitas, et tema arusaamise järgi rakendab seadus nr 105/2014 direktiivi täielikult ja kirjutas varasemate vastuste selgituseks, et „seadusega direktiivi rakendamisele viitavat erisätet [seaduses nr 105/2014] peeti läbipaistvamaks“ ja et see säte lisatakse aprillis 2017 esitatud seaduseelnõuga.
            
         
               —
            
            
               19. detsembril 2017 otsustas EFTA järelevalveamet pärast analüüsimist, kas õigusakti võib pidada teatatud meetmetega rakendatuks, pöörduda selles asjas järelevalve- ja kohtulepingu artikli 31 teise lõigu kohaselt kohtusse.